**Δελτίο Τύπου**

14 Απριλίου 2025

**Ο Βασίλης Αναστασόπουλος είναι ο νέος Πρόεδρος της Henkel για την Ελλάδα και την Κύπρο**

Η Henkel ανακοινώνει ότι ο **Βασίλης Αναστασόπουλος** αναλαμβάνει καθήκοντα **Προέδρου της Henkel για την Ελλάδα και την Κύπρο**, επιπλέον των υφιστάμενων αρμοδιοτήτων του, ως **Head of Sales HCB (Henkel Consumer Brands) Cluster WE South** για την Ελλάδα και την Κύπρο.

Ο Βασίλης Αναστασόπουλος διαθέτει περισσότερα από 30 χρόνια εμπειρίας στους τομείς των επιχειρησιακών λειτουργιών, της εφοδιαστικής αλυσίδας και των πωλήσεων για εταιρείες καταναλωτικών αγαθών. Απόφοιτος του τμήματος Χημικών Μηχανικών του Εθνικού Μετσόβιου Πολυτεχνείου και με μεταπτυχιακό στο Supply Chain Management από το Πανεπιστήμιο Πειραιά & ΕΜΠ, ξεκίνησε την επαγγελματική του σταδιοδρομία στη RILKEN και έγινε μέλος της οικογένειας της Henkel. Στη συνέχεια ανέλαβε ρόλους αυξανόμενης ευθύνης στην εταιρεία, από τον ρόλο του στο Quality Control σε Country Manager για Ελλάδα και Κύπρο στον τομέα του Βeauty Care και αργότερα ως Head of Sales HCB για την Ελλάδα και την Κύπρο. Στο νέο του ρόλο ως Πρόεδρος, ο κ. Αναστασόπουλος θα ηγηθεί της εταιρείας με σαφές στρατηγικό και επιχειρηματικό όραμα, επενδύοντας στο πρωτοποριακό πνεύμα, τη γνώση και τους πόρους της Henkel με στόχο να διαμορφώσει ένα ουσιαστικό και βιώσιμο μέλλον για την εταιρεία και τους ανθρώπους της.

*«Είναι μεγάλη τιμή και νιώθω ιδιαίτερο ενθουσιασμό που αναλαμβάνω αυτό το νέο ρόλο ως Προέδρος της Henkel για την Ελλάδα και την Κύπρο. Μέσα από τα νέα μου καθήκοντα θα έχω τη δυνατότητα να συνεργαστώ στενά με τις ταλαντούχες ομάδες μας και μαζί θα ενισχύσουμε τις προσπάθειές μας σε βασικά στρατηγικά μας θέματα στη καινοτομία, βιωσιμότητα και ψηφιοποίηση προς όφελος των πελατών και των καταναλωτών μας. Αυτό το νέο κεφάλαιο είναι μια ευκαιρία να χτίσουμε περαιτέρω πάνω στην ισχυρή κληρονομιά της Henkel και να λειτουργήσουμε δυναμικά για το καλό του οργανισμού μας και της κοινωνίας», δήλωσε ο κ. Βασίλης Αναστασόπουλος, Πρόεδρος Henkel και Head of Sales HCB GR & CYP.*

Για περισσότερες πληροφορίες σχετικά με τη Henkel Hellas, επισκεφθείτε την ιστοσελίδα https://www.henkel.gr

Πληροφορίες για τη Henkel

Με τα εμπορικά σήματα, τις καινοτομίες και τις τεχνολογίες της, η Henkel κατέχει ηγετική θέση τόσο στον βιομηχανικό όσο και στον καταναλωτικό τομέα σε όλο τον κόσμο. Η επιχειρηματική μονάδα Συγκολλητικών Τεχνολογιών (Adhesive Technologies) κατέχει ηγετική θέση στην παγκόσμια αγορά σε κόλλες, στεγανωτικά και λειτουργικές επιστρώσεις. Με την Consumer Brands, η εταιρεία κατέχει ηγετικές θέσεις στους τομείς της περιποίησης μαλλιών, του πλυσίματος των ρούχων και του καθαρισμού του σπιτιού σε πολλές αγορές και κατηγορίες πολλών χωρών του κόσμου. Τα τρία κύρια εμπορικά σήματα της εταιρείας είναι η Loctite, το Persil και το Schwarzkopf. Το οικονομικό έτος 2024, η Henkel σημείωσε πωλήσεις άνω των 21,6 δισεκατομμυρίων ευρώ και προσαρμοσμένα λειτουργικά κέρδη περίπου 3,1 δισεκατομμυρίων ευρώ. Οι προνομιακές μετοχές Henkel είναι εισηγμένες στο γερμανικό Χρηματιστήριο βάσει του δείκτη DAX. Η Henkel έχει μακρά παράδοση στην αειφόρο ανάπτυξη, διαθέτοντας μια σαφή στρατηγική βιωσιμότητας με συγκεκριμένους στόχους. Η Henkel ιδρύθηκε το 1876 και σήμερα απασχολεί περίπου 47.000 άτομα σε όλο τον κόσμο – μια ετερογενή ομάδα, που είναι ενωμένη κάτω από μια ισχυρή εταιρική κουλτούρα, κοινές αξίες και έναν κοινό σκοπό: «Πρωτοπόροι στην καρδιά για το καλό των γενεών». Για περισσότερες πληροφορίες, επισκεφθείτε τον ιστότοπο [www.henkel.com](http://www.henkel.com).

**Για πληροφορίες προς τον Τύπο:**

Μπία Ενωτιάδη, benotiad@ikon.bbdogroup.gr, 210 6784356

Χριστίνα Γενικαλιώτη, cgenikal@ikon.bbdogroup.gr, 210 6784364